stanford-oval/wikipedia huggingface dataset:
Two Steps From Hell
היסטוריה

"שני צעדים מהגיהנום" הוקמה בשנת 2006 בלוס אנג׳לס על ידי תומאס ברגרסן (אנ׳) וניק פניקס (אנ׳).
"שני צעדים מהגיהנום" מייצרת בעיקר מוזיקת טריילרים, אף על פי שלאחרונה היא שימשה גם לתוכניות טלוויזיה ומשחקי וידאו נבחרים.
אף על פי שהחברה מצאה הצלחה למוזיקה שלה, השירים מעולם לא הוצאו לאור רשמית לציבור עד לשחרור האלבום המסחרי הראשון Invincible במאי 2010. מעבר לכך שאלבום זה היה קרוב לזכייה במעמד תקליט זהב, Invincible היה בין האלבומים הראשונים מסוגו, שזכה במצעד ה-iTunes Top 100 Soundtracks. ביולי 2014, "שני צעדים מהגיהנום" פרסם 8 אלבומים ציבוריים, בנוסף ל־20 אלבומי הרשמה. עם כמעט 1,000 טרקים ייחודיים בסך הכל.
האלבום, Sun, אשר יצא ב־30 בספטמבר 2014, הוא אלבום הסולו השני תומאס ברגרסן. את שירי ההצצה הרשמיים, Sun ו-Cry, ניתן להוריד מאתר האינטרנט הרשמי של ברגרסן. סרטון המוזיקה הרשמי ל-Sun, פורסם גם ב־YouTube. קדמה להכרזה על מהדורה מוגבלת וחתומה של האלבום, הכוללת שירי בונוס והערות של המלחין, ופוסטר גדול הכולל את יצירות האמנות שלו.
בנוסף, ביולי 2014 "שני צעדים מגיהנום" פרסמו ספר אלקטרוני הידוע בשם "קולין פרייק על הר האש" (Colin Frake on Fire Mountain), רומן הכולל 75,000 מילים, שנכתב על ידי ניק פניקס עם איורים של אוטו בז'ורניק. בנוסף לכך, נוספו הקלטות מקוריות, אשר נהיו נגישות לאחר פרסום הפסקול.
המאייר הגרפי הראשי של "שני צעדים מגיהנום", הוא סטיבן גילמור (Steven Gilmore), אשר יצר את רוב העטיפות, לאלבומי פרסום ואלבומים ציבוריים, כולל את לוגו החברה, למעט העטיפה לספריית המוזיקה שלהם ב־2009, שנוצרה על ידי פול זיטייר (Paul Zeaiter). חוץ מזה, עטיפת אלבום הסולו, Illusions (האשליות) של תומאס ברגרסן, עוצבה על ידי ג'ספר קריג'גסמן (Jesper Krijgsman), ואילו את העטיפה של Sun, תומאס יצר בעצמו.
הופעות

המוזיקה של החברה הופיעה בטריילרים לסרטים, משחקי וידאו וסדרות טלוויזיה.
טריילרים לסרטים: Harry Potter and the Order of the Phoenix, Harry Potter and the Deathly Hallows: Part 1, Harry Potter and the Deathly Hallows: Part 2, Star Trek Into Darkness, The Dark Knight, The Fighter, Rise of the Planet of the Apes, Tron: Legacy, Anna Karenina, No Country for Old Men, 2012, Captain America: The First Avenger, The Avengers, X-Men: First Class, X-Men: Days of Future Past, Pirates of the Caribbean: At World's End, Super 8, Inception, World War Z, The Chronicles of Narnia, Lincoln, WALL-E, Up, The Twilight Saga: Eclipse, Hugo, The Town, Priest, Prince of Persia ו-Interstellar
משחקי וידאו כמו: Resident Evil 6, Mass Effect 2, Mass Effect 3 (Taking Back Earth trailer, Black Blade), PlanetSide 2, Killzone 3, Star Wars: The Old Republic, Elder Scrolls Online, League of Legends (E-sports tournaments; Various Pieces from the Burn album), The Witcher 3 (A Night to Remember Trailer; A Hole in the Sun), F1 2013and Assassin's Creed IV: Black Flag.
סדרות טלוויזיה כגון: Breaking Bad, Doctor Who, Game of Thrones, Sherlock, Revolution, Homeland, The Walking Dead, Supernatural, Merlin, Deadliest Warrior,Nathan for You. במהלך אולימפיאדת לונדון 2012, ובאחד הפרקים של Britain's Got Talent, הושמע השיר "Archangel", מאלבום באותו שם. השיר "Nero" היה בשימוש גם ב־Top Gear.
המוזיקה של "שני צעדים מהגיהנום" נשמעת גם במגוון רחב של מקומות, מאירועים גלובליים ועד קונצרטים מקומיים.
דיסקוגרפיה > אלבומים ציבוריים

(2010) Invincible - אוסף של כמה מהשירים הכי מפורסמים של "שני צעדים מהגיהנום". זמין גם ב־ExtremeMusic.
(2011) Illusions - אלבום הסולו של תומאס ברגרסן. כותרת לשעבר - Nemesis II. זמין גם ב־ExtremeMusic.
(2011) Archangel - אוסף של עוד שירים מפורסמים של "שני צעדים מהגיהנום".
(2012) Demon's Dance - אוסף של שירים מאלבומים שונים המציג בתוכו ז'אנרים שונים. זמין רק באפליקציה של "שני צעדים מהגיהנום" לIOS וAndroid.
(2012) Halloween - אוסף של שירי אימה ומתח הכי מוכרים מאלבומים ציבוריים שונים, עם כמה ז'אנרים שונים.
(2012) Skyworld - האלבום הציבורי הראשון שכמעט כולו מכיל שירים חדשים. גרסה מורחבת ניתן לרכוש ב־ExtremeMusic.
(2013) Classics Volume One - אוסף של שירים שלא פורסמו בעבר באותו סגנון של Invincible וArchangel. גרסה מורחבת ניתן לרכוש ב־ExtremeMusic.
(2013) Speed of Sound - אלבום סולו של ניק פניקס. כל השירים חדשים. זמין גם ב־ExtremeMusic.
(2014) Miracles - אלבום עם שירי דרמה אפית ושירים רגשיים עם מיטב השירים מ־Illuma, Dreams and Imaginations וTwo Steps From Heaven. כולל כמה שירים חדשים מאת תומאס ברגרסן.
(2014) Colin Frake on Fire Mountain - פסקול לספר אלקטרוני הנכתב על ידי ניק פניקס. הולחן על ידי תומאס ברגרסן עם מוזיקה נוספת על ידי ניק פניקס.
(2014) Sun - כל השירים חדשים מעט תומאס ברגרסן. עוקב לאלבום Illusions. זמין גם בExtremeMusic.
(2015) Battlecry - האלבום הציבורי הראשון שפורסם כאלבום כפול. עוקב לSkyworld. זמין גם ב־ExtremeMusic.
(2015) Legacy - אוסף שירים שנאספו מאלבומים ציבוריים קודמים.
(2015) Classics Volume Two - אוסף של שירים חדשים שלא יצאו לאור.
דיסקוגרפיה > אלבומי דמו

(2006) Volume One - אלבום ראשון, הכולל ז'אנרים שונים.
(2006) Shadows and Nightmares - אלבום ז'אנר אימה, הכולל גם ספריית אפקטים קוליים.
(2007) Dynasty - גלריית ז'אנר האפי.
(2007) All Drums Go to Hell - אלבום תופים וכלי הכשה.
(2007) Pathogen - אלבום מוזיקת מטאל עתידני, מולחן בעיקר על ידי ניק פניקס.
(2007) Nemesis - מוזיקה אפית מולחן ברובו על ידי תומאס ברגרסן.
(2008) Dreams and Imaginations - מוזיקת העידן החדש.
(2008) Legend - גלריית הז'אנר האפי, עם כמה שירים שהולחנו על ידי טרואלס פולמן (Troels Folmann).
(2008) Ashes - ז'אנר אימה.
(2009) The Devil Wears Nada - אלבום באור הומוריסטי בעיקר.
(2009) Power of Darkness - גלריית הז'אנר האפי.
(2009) All Drones Go to Hell - אלבום העידן החדש, הידוע גם בתור Mystical Beginnings.
(2010) Illumina - ז'אנר העידן החדש.
(2011) Balls to the Wall - גלריית כלי הקשה, עם כמה שירים שהלחינו על ידי אלכס פפפר (Alex Pfeffer).
(2011) Nero - אלבום מוזיקה אפית, עם כמה שירים שהלחינו על ידי אלכס פפפר (Alex Pfeffer).
(2012) Two Steps From Heaven - פרויקט אישי של תומאס ברגרסן, הכולל מוזיקה מעוררת השראה, רגשית, והרפתקנית.
(2012) Burn - אוסף קטן של שמונה שירי dubstep.
(2012) Cyanide - גלריית כלי הקשה.
(2013) Crime Lab - מוזיקה אלקטרונית.
(2014) Open Conspirasy - גלריה היברידית אלקטרונית הולחנה על ישי היטש קאון (Hitesh Ceon), ניק פיטסינגר (Nick Pittsinger), תומאס ברגרסן וניק פניקס.
(2014) Amaria - אלבום עידן חדש/דרמה, מולחן על ידי תומאס ברגרסן.
(2014) To Big to Fail - ספריית מוזיקת טריילר ואפקטים קוליים.
(2015) Empire - אלבום התעשייתי. בעיקר מורכב משירים מ־Classic Volume Two שהולחן על ידי ניק פניקס.
(2015) Stronger Faster Braver - מוזיקת יצירות מוטיבציה, ואנרגטיות.
דיסקוגרפיה > אלבומים קרובים

(2015) Sun - Deluxe Edition - אלבום ציבורי, מהדורה מוגבלת עם חתימה ושירי בונוס נוספים.
דיסקוגרפיה > אלבומים אחרים

ישנם מספר אלבומים שנעשו על ידי מלחינים אחרים מהחברה, שאינם נחשבים לחלק מהספרייה הראשית של "שני צעדים מהגיהנום". הם כוללים:
(2011) Sinners - מטאל אלקטרוני מולחן על ידי אלכסנדר דימיטריז'ביק (Aleksander Dimitrijevic).
(2012) Faction - קטעי מוזיקה אפלה. מלחין משוער "Brad Rue", כפי שמוצג ב־ExtremeMusic.com.
(2013) Solaris - מוזיקת מטאל עתידני, מורכבת למעשה על ידי אלכס פפפר, שתרם בעבר מספר שירים לאלבום "Nero".
(2013) Orion - אלבום היברידי אפי מולחן על ידי מיכל סיילקי (Michał Cielecki).
(2014) Quarantine - גלריית ז'אנר מדע בדיוני/אלקטרוני, הולחן על ידי בראד רו.
בנוסף, המלחין Troels Folmann תרם מספר שירים לכמה אלבומים, Dynasty, Dreams & Imaginations, וLegend, והוזכר רק בהם.
ראו גם

Nick Phoenix
Thomas J. Bergersen
Immediate Music
Globus
Trailer Music
E.S. Posthumus
Really Slow Motion
X-Ray Dog
Instrumental Core
C21FX
Epic Score
Postion Music
Gothic Storm
Future World Music
Liquid Cinema
Songs to Your Eyes
Brand X Music
Phantom Power
Ivan Torrent
HI-FINESSE
Howard Shore
Ninja Tracks
Chroma Music
audiomachine
Demented Sound Mafia
Trevor Morris
The Hit House
James Newton Howard
Blackmill
Zack Hemsey
אנדרואיד קיטקט

| --- | --- |


אנדרואיד 4.4.2 על טלפון נקסוס 5
 מפתח:  גוגל
 מחזור חיים:  1 באוקטובר 2013 – הווה (11 שנים) 
 גרסה אחרונה:  4.4.4 ב־7 ביולי 2014
 סוג רישיון:  רישיון אפאצ'י, הרישיון הציבורי הכללי של גנו 
 מנהל חבילות:  APK 
 פלטפורמות:  ARM, ארכיטקטורת MIPS, x86 
 אתר אינטרנט:  https://www.android.com/versions/kit-kat-4-4/
 → אנדרואיד ג'לי ביןאנדרואיד לוליפופ ←
 
אנדרואיד קיטקט (באנגלית: Android KitKat) הוא שם הקוד למערכת ההפעלה למכשירים ניידים אנדרואיד, והגרסה ה-11 של אנדרואיד. היא נחשפה ב-3 בספטמבר 2013, והתמקדה בעיקר באופטימיזציה של מערכת ההפעלה, לשיפור הביצועים במכשירים עם משאבים מוגבלים.
נתונים סטטיסטיים שהפיקה חברת גוגל במאי 2019, מצביעים על כך ש-6.9% ממכשירי האנדרואיד בעלי גישה ל-Google Play מריצים  את גרסת קיטקט.
שם

אנדרואיד 4.4, "קיטקט" הוכרזה רשמית ב-3 בספטמבר 2013. הגרסה כונתה באופן פנימי גם בשם "פאי לימון"; ג'ון לגרלינג, מנהל שותפויות אנדרואיד וצוותו, החליטו לשנות את השם בטענה כי "מעט מאוד אנשים באמת מכירים את הטעם של פאי לימון". בקבוצה כיוונו לשם "כיפי ובלתי צפוי" ובין היתר הגיעו לשם "KitKat". לגרלינג התקשר לנציג חברת נסטלה, שהיא הבעלים של המותג ומייצרת את הממתק (מחוץ לארצות הברית, בה הוא מיוצר על ידי חברת הרשי ברישיון). השניים הגיעו עד מהרה לעסקה ראשונית לשיתוף פעולה לקידום מכירות, ובהמשך הושלמה בפגישה בקונגרס העולמי של מובייל בפברואר 2013. השותפות לא נחשפה באופן פומבי, ודאי שלעובדי גוגל ומפתחי אנדרואיד אחרים (שהמשיכו לכנות את הגרסה בשם "פאי לימון").
כחלק ממאמצי הקידום של הגרסה, יוצרו טבלאות קיטקט בצורת הרובוט של אנדרואיד, בעוד הרשי שמייצרת את החטיף בארצות הברית ניהלה תחרויות לזכייה במחשבי לוח מדגם נקסוס 7 ובאשראי לקנייה בחנות Google Play.
מכשיר הנקסוס 5, שפותח על ידי LG, נחשף ב-30 בספטמבר 2013, כמכשיר ההשקה של אנדרואיד קיטקט.
אנדרואיד קיטקט נתמכה עד אוקטובר 2017 על ידי גוגל, שסיפקה עדכוני אבטחה.
פיתוח > חוויית משתמש

הממשק צמצם עוד יותר את מראה ממשק Holo שהוצג בגרסה 4, והחליף את המקרים של גוונים כחולים לאפור ולבן (לדוגמה בשורת המצב). האפליקציות יכולות להשתמש במצב שקוף ולהראות את סרגל הניווט, או להפעיל מצב של מסך מלא (מצב Immersive) ולהסתירם לחלוטין. המשגר קיבל גם כן מראה חדש, עם יישום סרגל הניווט השקוף והחלפת הרקע השחור במגירת היישומים ברקע שקוף. בנוסף, לחצני התפריטים המוצעים תמיד נראים לעין, גם במכשירים עם מקש הניווט "תפריט" שהוצא משימוש. בתפריט ההגדרות, יכולים עתה המשתמשים לציין יישום ברירת מחדל ואפליקציות לשליחת טקסט.
במכשירים במלאי, הוסרו אפליקציות המסרים וה-Studio; הראשונה הוחלפה על ידי Google Hangouts, התומכת ב-SMS. כמו כן, אפליקציית גלריה AOSP הוחלפה ב-Google+ Photos.
ראו גם

אנדרואיד לוליפופ
אנדרואיד פאי
הערות שוליים

↑  גרסאות פלטפורמות, באתר אנדרואיד, ‏7 במאי 2019
↑  סקוט וובסטר, אנדרואיד 4.4 קיטקט: מה חשוב במיתוג מחדש?, באתר cnet, ‏3 בספטמבר 2013
↑  ליאון קליון, אנדרואיד קיטקט נחשפה במהלך הפתעה של גוגל, באתר BBC, ‏3 בספטמבר 2013
↑  אלן פ., תחרות קיטקט מתחילה, זכה באחד מ-1,000 מכשירי גוגל נקסוס 7 שמחולקים, באתר PhoneArena.com, ‏6 בספטמבר 2013
↑  גוגל חושפת את נקסוס 5 עם אנדרואיד קיטקט 4.4, באתר PC Mag, ‏31 באוקטובר 2013
↑  אנדרואיד אבטחה מובנית, באתר אנדרואיד, ‏2 באוקטובר 2017
↑  עדכוני אבטחה ומשאבים, באתר אנדרואיד
↑  אנדרואיד אבטחה מובנית - אפריל 2017, באתר אנדרואיד
| אנדרואידהלוגו של אנדרואיד |
| --- | --- | --- |
| גרסאות | פטיפור (1.1) • קאפקייק (1.5) • דונאט (1.6) • אקלר (2.0-2.1) • פרויו (2.2) • ג'ינג'רברד (2.3)  • האניקומב (3.x) • אייס קרים סנדוויץ' (4.0) • ג'לי בין (4.1-4.3) • קיטקט (4.4) • לוליפופ (5.x) • מרשמלו (6.0) • נוגט (7.x) • אוראו (8.x) • פאי (9.0) • 10 • 11 • 12 • 13 • 14 • 15 |  |
| 0 | 1 | 2 |
| --- | --- | --- |
| גרסה קודמת:  אנדרואיד 4.1 | אנדרואיד קיטקט  2013 | גרסה עוקבת: אנדרואיד 5.0 |
Ameno

| --- | --- |
 סינגל בביצוע Era
 מתוך האלבום Era
 יצא לאור:  1996
 סוגה:  מוזיקת העידן החדש 
 שפה:  לטינית מקרונית 
 חברת תקליטים:  פוליגראם (צרפת)
 כתיבה:  אריק לוי, גאי פרות'רו
 הפקה:  אריק לוי
 
"Ameno" הוא שיר של להקת הניו-אייג' הצרפתית Era (מעוצב כ-+eRa+). השיר יצא לאור ביוני 1996 כסינגל מתוך אלבום הבכורה שלהם בשם "Era" והפך להצלחה במצעדים בצרפת, בלגיה, שוודיה, שווייץ, פולין ואמריקה הלטינית.
רקע

"Ameno" נכתב על ידי אמן העידן החדש אריק לוי (אנ'). המילים, מאת גאי פרות'רו (אנ'), כתובות בפסאודו-לטינית, כלומר נשמעות כמו לטינית, אך למעשה הן חסרות כל משמעות אמיתית. השירה מבוצעת על ידי גאי פרות'רו והארייט ג'יי. אריק לוי ניגן בקלידים ואילו פיליפ מנקה ניגן בגיטרה, בס ותופים. ביצוע המקהלה הוא על ידי המקהלה הקאמרית האנגלית.
וידאו קליפ

הווידאו קליפ לשיר "Ameno" צולם בהשתתפות השחקנים לאונורה קונפינו (נערת חרב) (גרסה 1), אירן בוסטמנטה ופייר בוסרי (גרסה 2). הקליפ, המתרחש בימי הביניים, מציג שלושה ילדים שיוצאים לטיול במונסגור. הילדה רואה אנדרטה וכשהיא נוגעת בה, נראה שיש לה זיכרונות מחיים קודמים. בחזונה נראית ילדה (אולי היא עצמה) עם קבוצת ילדים ונץ על זרועה. הם כנראה חסרי בית ומחפשים מקום לשהות בו; המקום שהם בוחרים הוא אותה אנדרטה מתחילת הסרטון. כמעט בו זמנית, אביר מגיע לאותו מקום וכשהוא מגיע, הוא מנסה לערוף את ראשה של האנדרטה בחרבו, אך ללא הצלחה. החרב נופלת ליד הילדה שמצליחה לשבור את האנדרטה. בפנים, יש מדליון בצורת צלב. הילדה מתחילת הסרטון מופיעה שוב ועונדת את אותו מדליון.
הערות שוליים

↑   Ameno, בביצוע ERA, וידאו קליפ בערוץ "ERAMusicOfficial", באתר יוטיוב
| --- | --- |
בקרת זהויות :  MusicBrainz work: 8a228434-c7ef-4731-99d4-f9bf9850e908
Wonderful Christmastime

"Wonderful Christmastime" הוא שיר חג המולד של המוזיקאי הבריטי פול מקרטני. הוא הוקלט במהלך הסשנים לאלבום הסולו שלו McCartney II, ויצא בנובמבר 1979 בעקבות אלבומם האחרון של פול מקרטני וכנפיים Back to the Egg מוקדם יותר באותה שנה. זה היה סינגל הסולו הראשון של מקרטני מזה למעלה משמונה שנים מאז "Eat at Home" מ-1971. "Wonderful Christmastime" נכנס לעשירייה הראשונה באוסטריה, גרמניה, אירלנד, לטביה, הולנד ובריטניה, כמו גם ל-20 הראשונים בקנדה, סלובקיה, שוודיה ושווייץ. למרות שנחשב לאחת מיצירותיו החלשות של מקרטני על ידי כמה מבקרי מוזיקה, זהו שיר פופולרי במהלך חג המולד וזכה לגרסאות כיסוי לאורך השנים על ידי אמנים רבים.
"Wonderful Christmastime" נוסף כרצועת בונוס במהדורה המחודשת של Back to the Egg מ-1993 ובמהדורה המחודשת של McCartney II מ-2011. גרסה ארוכה יותר, לא ערוכה, נכללה גם היא במהדורת הדלוקס. השיר גם עבר מיקס בצליל סראונד 5.1 כדי להיכלל ב-DVD של The McCartney Years מ-2007.
רקע והקלטה

מקרטני כתב את השיר ב-B מז'ור, והקליט אותו לגמרי לבדו במהלך הסשנים לפרויקט הסולו שלו, McCartney II. למרות שחברי להקת כנפיים אינם מופיעים בהקלטה, הם כן מופיעים בקליפ לקידום השיר, שצולם בפונדק פאונטיין באשורסט, מערב סאסקס. הוא כולל גם קטעים שצולמו בתיאטרון ההיפודרום באיסטבורן, שם ערך מקרטני חזרות על סיבוב ההופעות שלו בבריטניה בשנת 1979. הלהקה ביצעה את השיר במהלך סיבוב ההופעות שלה בבריטניה בשנת 1979.
ביקורות ומורשת

לאחר יציאתו כסינגל עצמאי בבריטניה, "Wonderful Christmastime" הגיע למקום השישי במצעד הסינגלים הבריטי בשבוע שהסתיים ב-5 בינואר 1980. בארצות הברית, הסינגל הגיע למקום ה-83 במצעד 100 הסינגלים המובילים של קאש בוקס (בשבוע שהסתיים ב-12 בינואר 1980) ולמקום ה-94 במצעד הסינגלים של רקורד וורלד (השבוע שהסתיים ב-29 בדצמבר 1979), אך הוא לא נכנס בתחילה למצעד בילבורד הוט 100.
בארצות הברית, "Wonderful Christmastime" הופיע לראשונה במצעד המוזיקה של מגזין בילבורד בדצמבר 1984, כאשר הגיע למקום ה-10 במשך שבועיים רצופים במצעד סינגלי חג המולד המיוחד של המגזין. הופעתו הבאה במצעד המוזיקה של בילבורד הייתה בשבוע שהסתיים ב-6 בינואר 1996, כאשר השיר הופיע לראשונה והגיע למקום ה-29 במצעד השירים העכשוויים למבוגרים של המגזין. "Wonderful Christmastime" הופיע לבסוף לראשונה במצעד בילבורד הוט 100 בדצמבר 2018, במקום ה-47. השיר הגיע למקום ה-26 בשבוע שהסתיים ב-6 בינואר 2024.
"Wonderful Christmastime" ממשיך לקבל השמעות חגיגיות משמעותיות, אם כי כמה מבקרי מוזיקה מחשיבים אותו כאחת מיצירותיו הבינוניות של מקרטני. סופר הביטלס רוברט רודריגז כתב על "Wonderful Christmastime": "תאהבו את זה או תשנאו את זה, מעטים השירים ביצירתו של מקרטני שעוררו תגובות חזקות כל כך".
כולל תמלוגים מגרסאות כיסוי, הוערך ב-2010 כי מקרטני מרוויח כ-400,000 דולר בשנה מהשיר הזה, מה שמעמיד את רווחיו המצטברים על יותר מ-15 מיליון דולר.
משתתפים

פול מקרטני - שירה, קלידים, סינתיסייזר, גיטרות, בס, תופים, כלי הקשה, פעמוני מזחלת, הפקה
הערות שוליים

↑  Back to the Egg [Bonus Tracks - Paul McCartney, Wings | Release Info], AllMusic (באנגלית)
↑  צ'יפ מדינג'ר, מארק איסטר, Eight Arms to Hold You: The Solo Beatles Compendium, עמ' 251, ISBN 0-615-11724-4
↑  "Top 10 cosy pubs". The Guardian (באנגלית בריטית). 2007-12-06. ISSN 0261-3077. נבדק ב-2024-01-11.
↑  צ'יפ מדינג'ר, מארק איסטר, Eight Arms to Hold You: The Solo Beatles Compendium, עמ' 254, ISBN 0-615-11724-4
↑  "Official Charts: Paul McCartney"
↑  ג'ול ויטבורן, The Comparison Book, עמ' 333, ISBN 978-0-89820-213-7
1 2  ג'ול ויטבורן, Christmas in the Charts (1920–2004), 2004, עמ' 48
↑  Gary Trust, John Lennon & Paul McCartney Holiday Classics Hit Hot 100 at Last, Among 20 Seasonal Songs on the Chart, Billboard, ‏2018-12-25 (באנגלית אמריקאית)
↑  Paul McCartney | Biography, Music & News, Billboard (באנגלית אמריקאית)
↑  Paul McCartney's Worst Songs - Page 1 - Music - Phoenix - Phoenix New Times, web.archive.org, ‏2010-03-27
1 2  רוברט רודריגז, Fab Four FAQ 2.0: The Beatles' Solo Years, 1970–1980, עמ' 191, ISBN 978-1-4165-9093-4
↑  אלן קלייסון, Paul McCartney, עמ' 192–93, ISBN 1-86074-486-9
↑  Zack O'Malley Greenburg, Paul McCartney Continues to Have a Wonderful (Financial) Christmas Time, Forbes (באנגלית)
| --- | --- |
בקרת זהויות :  MusicBrainz work: 1dffee65-3158-32b4-931d-064264b2e7ae
The Unforgettable Fire

The Unforgettable Fire (האש הבלתי נשכחת) הוא אלבום האולפן הרביעי של להקת הרוק האירית U2. הוא יצא ב-1 באוקטובר 1984 בחברת איילנד רקורדס. הלהקה רצתה לשנות כיוון מאלבומם הקודם, War, ולכן הם שכרו את בריאן אינו ואת דניאל לנואה כדי שיפיקו את האלבום ויעזרו להם להתנסות עם סאונד אווירתי ואבסטרקטי יותר. השינוי היה הדרמטי ביותר של הלהקה עד לאותה התקופה.
רקע

בעקבות יציאתו של האלבום War וסיבוב ההופעות שלו, U2 פחדו שהם יהפכו לעוד להקת רוק צווחנית המנגנת בארנות ונושאת סיסמאות. למרות זאת, ההצלחה של אלבום ההופעה Under a Blood Red Sky ושל סרט ההופעה Live at Red Rocks מ-1983, העניקו ל-U2 חופש אומנותי, ובפעם הראשונה גם כלכלי. לאחר הופעה ב-Phoenix Park Racecourse שבדבלין באוגוסט 1983, אשר הייתה אחת ההופעות האחרונות בסיבוב ההופעות War, בונו דיבר במטפורות על כך שהלהקה תתפרק, תתאחד מחדש ותלך לכיוון שונה. במהדורה העשירית של מגזין U2, אשר יצאה בפברואר 1984, בונו רמז על שינויים רדיקלים בחומרים של הלהקה. הוא אמר שהוא לא יכול לישון בלילה בגלל המחשבות על כך ושהלהקה עוברת שינוי גדול. אדם קלייטון אמר שהלהקה חיפשה משהו יותר רציני ואמנותי.
הלהקה הקליטה את שלושת אלבומי האולפן הראשונים שלה עם המפיק סטיב ליליווייט, ובמקום ליצור את "הבן של War", חברי הלהקה רצו להתנסות. הם שקלו לעבוד עם ג'ימי איאובין, אך חשבו שהחומרים שלהם אירופים מדי בשביל מפיק אמריקאי. הם גם שקלו לפנות לקוני פלאנק ולרט דייוויס.
U2 הציעה לבריאן אינו להפיק את האלבום, אך תחילה הוא הסתייג מכך מכיוון שהוא לא עבד לפני כן על מוזיקה בסגנון של U2. לאחר שהלהקה השמיעה לו את Under a Blood Red Sky הוא התרשם והציע להם שיעבוד על האלבום יחד עם דניאל לנואה. אינו אמר שהוא התמקד ברעיונות ובהיבטים הקונספטואליים, בעוד שלנואה היה אחראי להיבטים הקשורים להפקה. כריס בלאקוול, המנהל של איילנד רקורדס, ניסה לשכנע אותם לא לעבוד עם אינו, מכיוון שהוא חשב שבדיוק כאשר הלהקה עמדה להגיע לרמות ההצלחה הגבוהות ביותר, אינו "יקבור אותם תחת שכבה של קשקושי אוונגרד". ניק סטיוארט מאליינד רקורדס אמר שבאותה תקופה הוא חשב שהם משוגעים, אך שההחלטה של חברי הלהקה למתוח את עצמם ולמצוא ממד נוסף הייתה נקודת המפנה בקריירה שלהם.
הקלטות והפקה

השירים "Pride (In the Name of Love)‎",‏ "The Unforgettable Fire", ו-"A Sort of Homecoming" חוברו בביתו של בונו במגדלי מרטלו.הקלטות האלבום החלו בתחילת חודש מאי, 1983, ב-Slane Castle. הלהקה והצוות גרו יחד בטירה לאורך העבודה על האלבום. הם בחרו באולם הנשפים הגותי שבטירה, אשר נבנה במיוחד למוזיקה והיה בעל תקרה כפתית בגובה תשעה מטר, מה שטרם לאווירה הרגועה והניסיונית שנוצרה. האווירה הייתה כל כך רגועה שיום אחד חברי הלהקה הקליטו בעירום. הגישה שלהם הייתה שבמקום להשתמש באפקטים ובהדהוד כדי ליצור את הסאונד הרגיל שבאולפן, הם יעשו את ההפך וישתמשו בהקלטה חיה כדי "לרסן את הסאונד הפרוע שלהם."
U2 שכרו את חברת Effanel Music, אשר הקליטה את ההופעות שלהם בבוסטון וברד רוקס בשנה שלפני כן, על מנת להקליט את האלבום. יחד עם החברה U2 שכרו גם מכשיר הקלטה נייד בעל 24 ערוצים, אשר היה יוצא דופן באותה התקופה. הציוד ישב בספרייה של הטירה והכבלים השתרכו ממנו אל תוך אולם הנשפים הסמוך, היכן שהלהקה ניגנה. הגנרטור אשר סיפק חשמל לאולפן התקלקל לעיתים קרובות, ורוב קטעי הגיטרה של דה אדג' הוקלטו כאשר המגבר היה במרפסת, מוגן על ידי פלסטיק מהגשם. אולם הנשפים התברר כגדול מדי ולכן הלהקה עברה להקליט בספרייה שהייתה קטנה יותר. חברת הטלוויזיה האירית RTÉ-TV צילמה את חברי הלהקה בזמן ההקלטות עבור סרט תיעודי שנקרא The Making of The Unforgettable Fire ויצא ב-1985.
על פי דה אדג', אינו התעניין יותר בחומרים הלא קונבנציונליים ופחות בשירים Pride (In the Name of Love)‎ ו-The Unforgettable Fire. לנואה "חיפה עליו", כך שהשניים איזנו אחד את השני. חלק גדול מהאלבום נערך מחדש מאוחר יותר באולפני Windmill Lane, שם הלהקה הקליטה בין ה-6 ביוני ל-5 באוגוסט. באלבום זה U2 השתמשה לראשונה בסינתסייזר. המתח גבר בין הלהקה לצוות ההפקה באולפני Windmill Lane, בייחוד מכיוון שהלהקה "לא יכלה לסיים כלום". 12 ימים לפני תאריך הסיום הרשמי, בונו אמר שהוא לא יכול לסיים לכתוב את המילים ולהקה עבדה 20 שעות ביום במשך השבועיים האחרונים של ההקלטות כדי לסיים את האלבום. מאוחר יותר בונו אמר שהוא הרגיש ששירים כמו Bad ו-Pride (In the Name of Love)‎ נותרו כסקיצות לא גמורות.
באותה תקופה, The Unforgettable Fire נחשב לשינוי המשמעותי ביותר שעבר על U2. לאלבום יש סאונד עשיר ותזמורתי, והוא היה האלבום הראשון של U2 בעל סאונד מגובש. תחת הניהול של דניאל לנואה, התיפוף של לארי מולאן ג'וניור הפך למשוחרר, פאנקי ומעודן יותר. נגינתו של אדם קלייטון על גיטרת הבס הפכה גם היא למעודנת יותר, כך שקטעי המקצב לא התפרצו יותר אל תוך השירים, אלא זרמו בהם.
השיר הפותח את האלבום, A Sort of Homecoming, מראה מיד את השינוי בסאונד של U2. כמו בשירים רבים באלבום, קצב התיפוף הצבאי של War מתחלף בנגינה מעודנת יותר, והגיטרה לא בולטת במיקס כמו ב-War.
בתקופה שלפני הקלטת האלבום בונו קרא הרבה סיפורת, שירה ופילוסופיה, אשר השפיעו על כתיבתו. הוא אמר שהוא מרגיש ש-The Unforgettable Fire הוא "אלבום יפהפה בחוסר הפוקוס שלו, מטושטש כמו ציור אימפרסיוניסטי ושונה מאוד משלטי חוצות או ססמאות בפרסומות."
הוצאה וקידום

האלבום יצא ב-1 באוקטובר 1984. שם האלבום לקוח מתערוכה בשם "The Unforgettable Fire" אשר הציגה יצירות של ניצולים של הפלת פצצות האטום על הירושימה ונגסאקי ביפן. הלהקה ראתה את התערוכה בנובמבר 1983 במוזיאון The Peace Museum שבשיקגו במהלך סיבוב ההופעות של האלבום War.
הלהקה הסתובבה כמה ימים באירלנד במכונית עם אנטון קורביין וחיפשה מקומות צילום פוטנציאלים. הטירה המופיעה על עטיפת האלבום היא Moydrum Castle אשר נמצאת בעיירה את'לונה.
Pride (In the Name of Love)‎ היה הסינגל הראשון מהאלבום ויצא ב-3 בספטמבר 1984.
The Unforgettable Fire היה הסינגל השני מהאלבום ויצא ב-22 באפריל 1985.
קבלה

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 
The Austin Chronicle: 
שיקגו טריביון: 
Encyclopedia of Popular Music: 
אנטרטיינמנט ויקלי: +B
Hot Press: 12/12
Q: 
רולינג סטון: 
מדריך האלבומים של רולינג סטון: 
וילג' ווייס: +B
כאשר האלבום יצא הוא קיבל ביקורות טובות, אך האלבום נכלל גם בספר "The Worst Rock and Roll Records of All Time" (אלבומי הרוק הגרועים ביותר בהיסטוריה) שיצא ב-1991.
הופעות

לאחר צאת האלבום הלהקה יצאה לסיבוב הופעות בשם The Unforgettable Fire. הסיבוב החל בקרייסטצ'רץ' שבניו זילנד, ב-29 באוגוסט 1984, והסתיים בקורק שבאירלנד, ב-25 ביולי 1985. הסיבוב כלל 112 הופעות.
U2 השתתפה במופע הצדקה לייב אייד באצטדיון ומבלי שבלונדון ב-13 ביולי 1985. המופע נערך כדי ליצור מודעות ולאסוף תרומות לרעב באפריקה. הופעתה של U2 היא אחת מהזכורות ביותר במופע. בעת ביצוע באורך 12 דקות של השיר "Bad", בונו קפץ מהבמה וחיבק ורקד עם מעריצה. מכיוון שביצוע השיר היה ארוך הם היו צריכים לוותר על שיר אחד. אף על פי שבהתחלה הם חשבו שהם דפקו את ההופעה, היה זה למעשה רגע פריצה עבור הלהקה. בונו הראה לקהל של מילונים מרחבי העולם את החיבור האישי שלו עם הקהל. לאחר ההופעה, כל האלבומים הקודמים של U2 חזרו למצעדים. ב-1985, מגזין הרולינג סטון קרא ל-U2 "הלהקה של שנות ה-80". בכתבה נאמר ש"עבור מספר הולך וגדל של אוהבי רוק, U2 נהפכה ללהקה החשובה ביותר, אולי אפילו ללהקה היחידה החשובה."
רשימת שירים

מילות השירים נכתבו על ידי בונו, המוזיקה לשירים הולחנה על ידי U2.
| מס' | שם | משך |
| --- | --- | --- |
| 1. | A Sort of Homecoming  | 5:28 |
| 2. | Pride (In the Name of Love)‎  | 3:48 |
| 3. | Wire  | 4:19 |
| 4. | The Unforgettable Fire  | 4:55 |
| 5. | Promenade  | 2:35 |
| 6. | 4th of July  | 2:12 |
| 7. | Bad  | 6:09 |
| 8. | Indian Summer Sky  | 4:17 |
| 9. | Elvis Presley and America  | 6:23 |
| 10. | MLK  | 2:31 |
| משך כולל: | משך כולל: | 42:38 |
הערות
ב-1995, האלבום עבר רימסטארינג ויצא כדיסק זהב מיוחד. משכי השירים באלבום הזה היו שונים במקצת, בעיקר "4th of July" שהופיע בגרסה מורחבת בת 2:39 דקות.
ב-1985, הלהקה הוציאה מיני-אלבום בשם "Wide Awake in America" וכלל גרסאות חיות של "Bad" ו-"A Sort of Homecoming" ושני בי-סיידים בשם "The Three Sunrises" ו-"Love Comes Tumbling".